Λάρνακα, 07/11/2024

**Η Lidl Kύπρου δίνει νέα ζωή σε φρούτα και λαχανικά με τη σακούλα «Επίλεξέ με»**

**Με μία νέα πρωτοβουλία, η Lidl Κύπρου καλεί όλους τους πελάτες της να επιλέξουν τη σακούλα «Επίλεξέ με» και να συμβάλλουν στη μείωση της σπατάλης τροφίμων, εξοικονομώντας ταυτόχρονα χρήματα από τις καθημερινές τους αγορές.**

Η **Lidl Κυπρου** το τελευταίο διάστημα έχει παρουσιάσει με υπερηφάνεια τη νέα πρωτοβουλία της, τη σακούλα «**Επίλεξέ με**», η οποία περιλαμβάνει φρούτα και λαχανικά και εντάσσεται στο **Project Food Waste Concept**. Αυτή η καινοτόμος ενέργεια έχει στόχο τη μείωση της σπατάλης τροφίμων, προσφέροντας μία δεύτερη ευκαιρία πώλησης σε προϊόντα που ενδέχεται να έχουν μικρές οπτικές ατέλειες, αλλά παραμένουν ποιοτικά και κατάλληλα προς κατανάλωση.

Για την επίτευξη αυτού του στόχου, η Lidl Κύπρου επενδύει στην πρόληψη της σπατάλης τροφίμων, ακολουθώντας τις κατευθυντήριες γραμμές αξιοποίησης τροφίμων της **Ευρωπαϊκής Ένωσης**, όπως ορίζονται στην **πυραμίδα Food Waste**. Η πρωτοβουλία αυτή εντάσσεται στο πρώτο επίπεδο της πυραμίδας, το οποίο αφορά την **Αποφυγή** μέσω διαφόρων πρακτικών, όπως η βελτιστοποίηση των διαδικασιών παραγγελιών και οι πρόσθετες εκπτώσεις. Αυτές οι πρακτικές, σε συνδυασμό με τις συστάσεις του **Οργανισμού Ηνωμένων Εθνών** για τη μέτρηση της σπατάλης τροφίμων, καθοδηγούν τις δράσεις της εταιρείας.

Από το 2020, η **Lidl** έχει δεσμευτεί να μειώσει τα απόβλητα τροφίμων κατά **-50%** έως το 2030, σε σύγκριση με το 2018. Όλα τα τμήματα του ομίλου Schwarz, στον οποίο ανήκει η Lidl, εργάζονται προς την επίτευξη αυτού του στόχου, ο οποίος είναι ευθυγραμμισμένος με τους **Στόχους Βιώσιμης Ανάπτυξης** του **Οργανισμού Ηνωμένων Εθνών**.

Η σακούλα **«Επίλεξέ με»** προσφέρει στους πελάτες της Lidl Κύπρου τη δυνατότητα να αγοράσουν φρούτα και λαχανικά στην προνομιακή τιμή των 2 ευρώ με βάρος στα 4 κιλά, συμβάλλοντας έτσι στην καταπολέμηση της σπατάλης τροφίμων. Κάθε σακούλα περιέχει φρέσκα φρούτα και λαχανικά που έχουν επιλεγεί με προσοχή, εξασφαλίζοντας ότι πληρούν τα πρότυπα ποιότητας της Lidl, παρά τις όποιες μικρές ατέλειες.

Η πρωτοβουλία αυτή στοχεύει στη **μείωση της σπατάλης τροφίμων** και στην **αλλαγή της στάσης των καταναλωτών** απέναντι σε φρούτα και λαχανικά με οπτικές ατέλειες. Πιο συγκεκριμένα, η εταιρεία αποσκοπεί στη μείωση των προϊόντων από το Μανάβικό της που καταλήγουν σε άλλες ροές υπεύθυνης διαχείρισης ή απορρίπτονται λόγω της χαμηλής ζήτησης, ενισχύοντας ταυτόχρονα την ικανοποίηση των πελατών της, αφού συνεχίζει να προσφέρει προϊόντα υψηλής ποιότητας στις πιο ανταγωνιστικές τιμές με αίσθημα ευθύνης απέναντι στο περιβάλλον.

Με την ενέργεια **«Επίλεξέ με»**, η Lidl Κύπρου επιδιώκει να εξοικονομήσει σημαντικές ποσότητες τροφίμων. Με βάση τη θετική ανταπόκριση των πελατών της έως τώρα αλλά και την ανάλυση στοιχείων πωλήσεων, η εταιρεία εκτιμά ότι θα δοθεί μία δεύτερη ευκαιρία σε περίπου **153 τόνους φρέσκων φρούτων και λαχανικών ετησίως**.Αξίζει να σημειωθεί ότι ήδη από την έναρξη της ενέργειας τον φετινό Αύγουστο, η εταιρεία έχει καταφέρει να εξοικονομήσει ήδη πάνω από **2,5 τόνους τροφίμων**.

Η **Lidl Κύπρου** παραμένει πιστή στη δέσμευσή της για τη βιωσιμότητα και την προστασία του περιβάλλοντος μέσω καινοτόμων πρωτοβουλιών, προσφέροντας ποιοτικά προϊόντα στους καταναλωτές της. Η δράση **«Επίλεξέ με»** εντάσσεται στις ευρύτερες προσπάθειες της εταιρείας για υπεύθυνη κατανάλωση τροφίμων στον δρόμο για ένα καλύτερο αύριο.

Η πρωτοβουλία ανήκει στο πεδίο «Καλό για το Περιβάλλον», με βασικό πυλώνα τη Διατήρηση των Πόρων, και εναρμονίζεται πλήρως με τη στρατηγική βιωσιμότητας της Lidl Κύπρου, η οποία συνεχίζει να επενδύει σε δράσεις που προάγουν τη βιώσιμη ανάπτυξη και την κοινωνική ευημερία.

**Επισκεφθείτε τη Lidl Κύπρου και στα:**

**team.lidl.com.cy**

[**corporate.lidl.com.cy**](https://corporate.lidl.com.cy/el/)

[**lidlfoodacademy.com.cy**](https://www.lidlfoodacademy.com.cy/)

[**facebook.com/lidlcy**](https://www.facebook.com/lidlcy)

[**instagram.com/lidl\_cyprus**](https://www.instagram.com/lidl_cyprus/)

**youtube.com/lidlcyprus**

[**twitter.com/Lidl\_Cyprus\_**](https://twitter.com/Lidl_Cyprus_)

[**linkedin.com/company/lidl-cyprus**](https://www.linkedin.com/company/lidl-cyprus)